[{"text_idx": "#000000", "text": "Pallase maaliosakonna tudengid Jo\u0303geva publiku ees"}, {"text_idx": "#000001", "text": "Jo\u0303geval Betti Alveri muuseumis avati mo\u0308o\u0308dunud neljapa\u0308eval Tartu ko\u0303rgema kunstikooli Pallas u\u0308lio\u0303pilaste na\u0308itus \u201ePu\u0308hendumus\u201c. Maalide ja kollaaz\u030cidega astub u\u0308les kuusteist maaliosakonna tudengit."}, {"text_idx": "#000004", "text": "Na\u0308ituse kuraator, neljandal kursusel o\u0303ppiv Mia Melanie Saar u\u0308tles, et Jo\u0303geval tudengina\u0308ituse tegemise idee pakkus va\u0308lja maaliosakonna juhataja Margus Meinart. Ja kuraatori ametit pakkus ta just Mia Melaniele. \u201eNa\u0308itusel on esindatud ko\u0303ik maaliosakonna neli kursust. Igalt kursuselt osaleb va\u0308hemalt kaks autorit,\u201c u\u0308tles noor kuraator ja lisas, et tegi na\u0308itusel osalemise ettepaneku o\u0303pingukaaslastele, kelle stiil talle meeldib vo\u0303i kelle loomingut senini na\u0308itustel va\u0308hem na\u0308ha on olnud."}, {"text_idx": "#000005", "text": "Teemaks pakkus kuraator ma\u0308rkso\u0303na \u201epu\u0308hendumus\u201c. \u201eMinu missiooniks oli panna kunstnikke arutlema pu\u0308hendumuse u\u0308le ning selle tungi u\u0308le, mis neid on suunanud kunsti tegemiseni. Va\u0308ljapanek annab edasi Pallase tudengite loomingu mitmepalgelisust ja pidevat soovi katsetada. Na\u0308ha saab kunstnike sisekaemusi, millesse on po\u0303imitud nii valu, armastust kui ka fantaasiat,\u201c u\u0308tles Mia Melanie Saar.Na\u0308ituseto\u0308o\u0308d pole u\u0308ldjuhul valminud o\u0303ppeu\u0308lesandeid ta\u0308ites, vaid tudengite vaba loominguna. Kui Mia Melanie Saar kolm pa\u0308eva enne avamist na\u0308ituseto\u0308o\u0308d ka\u0308tte sai, selgus, et tegemist on va\u0308ga kirju kogumiga, mille na\u0308ituseks seadmine on keeruline, aga po\u0303nev u\u0308lesanne. \u201eHuvitaval kombel hakkasid pildid justkui iseenesest teatud u\u0308hisjoonte alusel gruppe moodustama,\u201c u\u0308tles kuraator ja lisas, et on va\u0308ga ta\u0308nulik o\u0303pingukaaslasele Daniel Petuhhovile, kes pildid u\u0308les panna aitas.Grupina\u0308itust kureeris Mia Melanie esimest korda. Varem oli ta kureerinud vaid u\u0308ksikautorite, sealhulgas iseenda isikuna\u0308itusi. \u201eVa\u0308ljapanek sai mitmeku\u0308lgne. Siit on na\u0308ha, et kunstitudengid ei maali u\u0308ksnes ette antud natu\u0308u\u0308rmorte ja modelle, vaid teevad ka vabaloomingut,\u201c u\u0308tles Mia Melanie. Pisut u\u0308ldistades ma\u0308rkis ta, et na\u0308itus annab aimu, milline hakkab Eesti kunstimaastik peatselt va\u0308lja na\u0308gema.Maaliosakonna juhataja Margus Meinart kiitis tudengite va\u0308ljapanekut ja Mia Melanie Saare kuraatorito\u0308o\u0308d. \u201eMia sai siit tegelikult kaks kogemust korraga: ta oli kuraator, aga ka na\u0308ituse kujundaja. Ning mo\u0303lema u\u0308lesandega sai ta ha\u0308sti hakkama,\u201c u\u0308tles Margus Meinart."}, {"text_idx": "#000007", "text": "Paljude na\u0308ituseto\u0308o\u0308de taga on mingi lugu. Mo\u0303nda neist sai na\u0308ituse avamisel ka kuulda. Mari Fru\u0308hling ra\u0308a\u0308kis na\u0308iteks oma kollaaz\u030cisarja \u201eRebastemaa\u201c ehk \u201eFoxland\u201c kohta, et need viis va\u0308ikeseformaadilist pilti valmisid 2018. aastal Kanadas, kus ta tollal elas. Aeg oli tema jaoks raske, sest ta isa oli just surnud. Aga siis otsustas ta keskenduda mitte sellele, mida ta kaotanud on, vaid sellele, mis on alles. Sarja piltidel toimetavad lustakad rebased, kelles on o\u0303ige palju inimlikke jooni ja elupaigakski on neil mugav korter, mitte urg metsas. \u201eTahtsin nendel piltidel ro\u0303hutada argipa\u0308eva ilu, aga inimesi kujutades oleks tulemus olnud liiga otseu\u0308tlev. Seepa\u0308rast valisingi tegelasteks rebased. Ja mida kaugemale to\u0308o\u0308 edenes, seda lo\u0303busamaks asi la\u0308ks,\u201c u\u0308tles Mari Fru\u0308hling. Tema pildid on ta\u0308is perekondlikku soojust ja va\u0308ikseid detaile, millest igau\u0308hel autori jaoks isiklik taust. Aga tore on neid vaadata ka inimesel, kes taustu ei tea."}, {"text_idx": "#000008", "text": "Pallaslased na\u0308ituse avamisel. Margus Meinarti foto"}, {"text_idx": "#000009", "text": "Hedi Kuhi ja\u0308a\u0308dvustas oma akru\u0308u\u0308lmaalil \u201eLa\u0308bi lapse silmade\u201c lapsepo\u0303lvest meelde ja\u0308a\u0308nud hetke, mil ta ma\u0308ngis CD-plaadiga ja vaatas seda vastu valgust. \u201eSelles vikerkaareva\u0308rvilises hetkes oli ko\u0303ik olemas, mitte miski ei olnud puudu,\u201c so\u0303nas Hedi Kuhi ja lisas, et inimene vo\u0303iks lapseliku fantaasia alatiseks sa\u0308ilitada, eriti kui ta on kunstnik.Betti Alveri muuseumi juhataja Toomas Muru u\u0308tles, et nende muuseum on eelko\u0303ige kirjandusele pu\u0308hendatud, aga seal on alati meelsasti ka kunsti na\u0308idatud. \u201eRendime oma ruume va\u0308lja ka koolitusteks. Mida igavam koolitus, seda suuremat ta\u0308helepanu pa\u0308lvivad maalid,\u201c u\u0308tles Toomas Muru muiates. Pallase tudengite na\u0308ituses vo\u0303ib tema so\u0303nul tunda noorte inimeste veretukset.\u201eAita\u0308h, et lubasite meil oma \u201ehullu\u201c loomingu siia tuua!\u201c u\u0308tles Mia Melanie Saar muuseumirahvast ta\u0308nades. Tema arvates peab na\u0308itust huvitav ja tu\u0308kati ka lo\u0303bus vaadata olema ning see peab emotsioone tekitama. Need tingimused on \u201ePu\u0308hendumuse\u201c puhul ta\u0308idetud. Kui lisada veel fantaasiarikkus, julge va\u0308rvika\u0308sitlus ja nooruslik energia, siis saabki kokku u\u0308he to\u0303eliselt a\u0308geda na\u0308ituse. Vaadata saab seda 4. ma\u0308rtsini."}]